જો એલ્યુમિનિયમ સ્ક્રેપની આયાત પરની કસ્ટમ ડયુટી આટલી બધી ઝીંકવામાં આવશે તો, અમદાવાદ, ગુજરાત સહિત દેશભરના એલ્યુમિનિય રિસાઇકલીંગના ૩૫૦૦થી વધુ નાના એકમોને તાળા મારવાનો વારો આવશે અને ત્રણથી ચાર લાખ કામદારો બેરોજગાર બને તેવી ગંભીર પરિસ્થિતિનું નિર્માણ થાય તેમ છે ત્યારે કેન્દ્ર સરકાર એલ્યુમિનિયમ સ્ક્રેપની આયાત પરની ક્સ્ટમ ડયુટી ઝીરો ટકા નહી કરે તો, નાછૂટકે એલ્યુમિનિયમ ભંગ રિસાઇકલ કરનારા એકમોના સંચાલકોને આંદોલન અને કાનૂની લડત આપવા મજબૂર બનવું પડશે એમ અત્રે ઓલ ઇન્ડિયા નોન ફેરસ મેટલ એસોસીએશન(એનમા)ના પ્રમુખ મહેન્દ્રભાઇ શાહ અને સેક્રેટરી જયંત જૈને જણાવ્યું હતું.